"Balonym nad Glywicami
Suchejcie, mom sam do wszyskich taki romans ...
Mysla ize piyknie by bouo jak by my mogli razym zrobic cos do Glywic
i wszyskich Glywiczokow, Glajwicerow i Gliwiczan. Praje niydowno
zech wpod na pomys, ize mozno w ramach "Glywickich Dni Dziedzictwa",
ktosik ze Metamorfozow (tak do pszikuadu Ee czyli Ewa ze tego
stowarzyszynia - bo wia ize aze sie do tego poli!:)) mog by pofurgac
trocha balonym nad Glywicami i to sfilmowac i potym zrobic ze tego
film-prezyntacjo, no i dalyj skuli tych "Dniow ..." i szyrzyj to
zaprezyntowac. Mondre by bouo zrobic to tysz nopszikuad we spoupracy
ze Glywickim Muzeum abo jeszcze ze kims wiyncyj(!) Forszteluja se to
tak ize wybrauo by sie pora glywickich "ekow" kere bouy by ciekawe
do pokozania ze "wiyrchu" i je pokozauo - bo kto zno to ze
perspektywa balonu ...? / niy kozdy bydzie mog w zyciu balonym nad
Glywicami pofurgac pszeca ..., a w nawionzaniu do tego konsek
geszichty, jakos legynda i mozno cos jeszcze dodac coby to wiyncyj
atrakcyjne bouo. Sztopuo mie sam ale cosik co, mysla mogymy pokonac
wszyske cuzamyn, to znaczy "pora fynikow" Skisz tego mom sam do
wszyskich srogo prosba! Prosza coby kozdy, tela wiela moge(a liczy
sie kozdy "fynik" wpuaciou na konto "Metamorfozow" z
dopiskym "Balonym nad Glywicami" - Nr
konta ....................... :
" ... konto do ludzi z Polski je take:92 1020 2401 0000 0702 0157
6461 z nazwom odbiorcy: Gliwickie Metamorfozy,do ludzi z zagranicy
to:PL 92 1020 2401 0000 0702 0157 6461, kod: B PKO PL PW
i adresat: Gliwickie Metamorfozy."
Skarbniczkom od "Metamorfozow" od niydowna je naszo spolno forumowo
znajomo (Gratulacje skuli tego wyboru!!!) i to nom tysz dowo dalyj
gwarancja, ize bydzie to dopozondku wykozystane! Keby ale miauo to
niy wyszczelic i niy naszporowali by my tela wiela tyn balon mo
kosztowac ( myjwiyncyj i minimum kajsik kole 1600 Zuotkow) to zowdy
to co bydzie na koncie idzie przekozac na cyl odbudowy Cmyntorza
Hutniczego we Glywicach - ale mysla ze nazbiyromy tela wiela cza i
nawet wiyncyj! No tosz kozdymu kery bydzie miou szpas nom w tym
pomoc juz tera godom Dziynkuja!
Zaproszom do robiynia mit!"
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn kea_Latn szl_Latn pol_Latn szl_Latn szl_Latn bos_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn